Courteline
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Courteline var en fransk forfatter. Han skrev militær-humoresken Lidoire, en rekke komedier og farser, blant annet Les Gaietés de l'escadron (1886), Le Commissaire est bon enfant (1899) og La Paix chez soi (1903), og fortellingen Messieurs les Ronds-de-Cuir (1893), som er en harselas over byråkratiet.
Courteline er en fin menneskekjenner, men han er mer opptatt av å tegne karikaturer og typer enn å granske menneskers sjelsliv. Et hovedtema hos ham er «den lille mann» som blir plaget og motarbeidet av representanter for byråkrati og maktinstitusjoner. Courteline er imidlertid ingen opprører; når byråkratenes overhoder ser hva som foregår, ordner de alt til det beste. Verkene hans rommer mange fine litterære parodier, særlig av klassisismens teater. Lek med språket er en viktig del av hans humor. Les mer i Store norske leksikon Frankrikes litteratur